rejauldu/bengali-wikipedia huggingface dataset:
এউফের্নিও ফুয়েন্তেস (, ) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় লা ক্রুস এবং চিলি জাতীয় দলের হয়ে আক্রমণভাগের খেলোয়াড় হিসেবে খেলেছিলেন।  ফুয়েন্তেস ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২১ সাল পর্যন্ত তিনি সর্বমোট ৮ ম্যাচে অংশগ্রহণ করেছিলেন। তিনি চিলির হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন।   আন্তর্জাতিক ফুটবল  ফুয়েন্তেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলে অন্তর্ভুক্ত ছিলেন।   পরিসংখ্যান   আন্তর্জাতিক   দল  সাল  ম্যাচ  গোল চিলি  ১৯১৬  ৪  ০ ১৯১৯  ৩  ০ ১৯২১  ১  ০ সর্বমোট  ৮  ০   তথ্যসূত্র    বহিঃসংযোগ         বিষয়শ্রেণী:চিলীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:চিলির আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
thumb|250px|আনুমানিক ৩২৫ খ্রীষ্ট-পূর্বাব্দে প্রাচীন গ্রীসের ভাস্কর্য্যে শিকারের দৃশ্য শিকার জীবিত কোন পশু-পাখি ধরা কিংবা হত্যা করার লক্ষ্যে অনুসরণ করার উপযোগী কলাকৌশল। মানুষ তার নিজের ও পরিবারের জন্যে খাদ্য সংগ্রহ, আত্মরক্ষা করা, বিনোদন কিংবা ব্যবসা-বাণিজ্য করার লক্ষ্যেই সাধারণতঃ বন্যপ্রাণী শিকার করতে শুরু করে। এছাড়া, পশু-পাখিও নিজেদের জীবন ধারণের জন্যে তার আহার উপযোগী অন্যান্য প্রাণী শিকার করে থাকে। শিকারের জন্যে নির্দিষ্ট অস্ত্রশস্ত্র কিংবা সহায়ক উপকরণের প্রয়োজন পড়ে। যিনি বন্য পশু-পাখি শিকার করেন তিনি শিকারী নামে পরিচিত হয়ে থাকেন। অনেক সময় শিকার করতে গিয়ে শিকারী নিজেই শিকারে পরিণত হয়ে পড়তে পারেন।   ব্যবহৃত উপকরণাদি  যখন মানুষ পাথর এবং কাঠের যন্ত্রপাতির ব্যবহার করতে শিখে তখনই তারা শিকার কার্য্যের সাথে পরিচিত হয়। তখন তারা বর্শাফলক, বল্লম, সড়কি ইত্যাদি অস্ত্রশস্ত্র নিয়ে দলবদ্ধভাবে শিকারে বেরুতো। এ সকল অস্ত্র দিয়ে প্রাণী হত্যা করে কিংবা আহত প্রাণীকে সাথে নিয়ে নিজ নিজ গুহায় ফিরে আসতো। বর্তমানের আধুনিক সভ্য জীবনে শিকারপ্রিয় ব্যক্তিরা বন্দুক এবং তীর-ধনুকের সাহায্যে শিকার করতে বের হয়। কেউ কেউ নিছক চিত্তবিনোদনের উদ্দেশ্যে শিকারে বেড়িয়ে পড়েন। অনেক দেশেই শিকার কার্য্য পরিচালনার জন্য সুনির্দিষ্ট নিয়ম-কানুন রয়েছে।  সচরাচর খাঁচা কোন পশু-পাখিকে তার স্বাভাবিক জীবন থেকে বিচ্যুত করার উদ্দেশ্যে ধরা বা ফাঁদ হিসেবে ব্যবহার করা হয়। এ কারণেই খাঁচা শিকারের অন্যতম উপকরণ হিসেবে পরিচিত যা প্রায়শঃই নির্দিষ্ট প্রাণীর গর্তের সম্মুখে রাখা হয় বা সাধারণভাবে পাকড়াও করা হয়।   কারণ  প্রাগৈতিহাসিককাল থেকেই খাদ্য সংস্থান ও আত্মরক্ষাকল্পেই মানুষ বুনো পশু-পাখিকে ভোঁতা পাথড়, গাছের ফলা ইত্যাদি দিয়ে শিকার করতো। সময়ের বিবর্তনে অনেক শিকারীই শুধুমাত্র পশুর চামড়া দিয়ে পোশাক বানানোর উদ্দেশ্যে শিকার করে থাকে। কেউবা আবার ব্যক্তিগত সক্ষমতা, পারিবারিক ঐতিহ্য বা বাহাদুরী প্রদর্শনের উদ্দেশ্যে বাড়ীর দেয়ালে সৌন্দর্য্য বর্ধনের জন্যে ঝুলিয়ে রাখে। আবার কেউ হয়তোবা অর্থ উপার্জনের হীন উদ্দেশ্যে শিকার করে থাকে।  পশুর ঘণত্ব বৃদ্ধিরোধকল্পে শিকার করা ভাল বলে দাবী করা হয়েছে। শস্যাদির জন্যে ক্ষতিকারক স্তন্যপায়ী জীব ও পাখি নিধনে শিকার কার্য পরিচালনা করা হয়ে থাকে। কীট-পতঙ্গ দমনের স্বার্থে এবং খাদক পশুর অনুপস্থিতিজনিত কারণে পশু-পাখির ঘণত্ব রোধে এ ধরনের শিকার হয়। সেজন্যে আধুনিক বন্যপ্রাণী ব্যবস্থাপনায় শিকারকে আবশ্যকীয় উপাদান হিসেবে উল্লেখ করা হয়েছে।Williams, Ted. "Wanted: More Hunters," Audubon magazine, March 2002, copy retrieved 26 October 2007.  কিন্তু অতিমাত্রায় শিকারের ফলে বিভিন্ন প্রজাতির পশু-পাখির বিলুপ্তি ঘটতে পারে। সপ্তদশ শতকের শেষ দিকে মরিশাসের ডোডো পাখি ব্যাপকহারে শিকার হওয়ায় তা বিলুপ্ত প্রজাতি হিসেবে গণ্য হয়েছে। এটিই প্রথম প্রজাতির পাখি হিসেবে পরিচিত যা মানুষের হাতে শিকার হয়ে পৃথিবী থেকে বিলুপ্ত হয়।   ব্যতিক্রম  পেশা হিসেবে নদী-পুকুরে জালের মাধ্যমে মাছ ধরা ও অবমুক্ত করা কিংবা খাদ্যের জন্যে মৎস্য শিকারকে সাধারণতঃ শিকারের পর্যায়ে ফেলা যায় না। ফাঁদের মাধ্যমে পশু-পাখি ধরাকেও একই পর্যায়ে ফেলা হয়। কারণ এ পদ্ধতির মাধ্যমে প্রাণীকে হত্যা করা হয়নি। যে-কোন ধরনের শস্য সংগ্রহ কিংবা মাশরুম সংগ্রহকে উদ্ভিদ সংরক্ষণ বা সংগ্রহকরণ হিসেবে গণ্য করা হয়।   গ্যালারী চিত্র    তথ্যসূত্র    বহিঃসংযোগ     বিষয়শ্রেণী:রক্তের ক্রীড়া বিষয়শ্রেণী:কুকুর ক্রীড়া বিষয়শ্রেণী:বেঁচে থাকার দক্ষতা বিষয়শ্রেণী:শিকার বিষয়শ্রেণী:প্রাণীর প্রতি নিষ্ঠুরতা বিষয়শ্রেণী:টিকে থাকার কৌশল বিষয়শ্রেণী:বিকল্প জীবনচর্যা
বিপিন পার্ক ময়মনসিংহ শহরের একটি পার্ক বা উদ্যান।    ইতিহাস  প্রায় ২০০ বছর আগে নির্মিত এই পার্কটি ময়মনসিংহের সর্বপ্রাচীন পার্ক। ১৯৪৭ সালের ডিসেম্বরে এই পার্কে রাষ্ট্রভাষা বাংলার পক্ষে এক ছাত্রসভা অনুষ্ঠিত হয়। ১৯৫২ সাল পর্যন্ত ভাষা আন্দোলনের একাধিক সভা এখানে অনুষ্ঠিত হয়। ভাষা আন্দোলন ছাড়াও পরে পাকিস্তানবিরোধী আন্দোলনের অনেক গুরুত্বপূর্ণ সভা-সমাবেশ বিপিন পার্কে অনুষ্ঠিত হত। দেশের স্বাধীনতার পর পার্কটিতে রাজনৈতিক সভা-সমাবেশ কমে আসতে থাকে।  ২০১৩ সালে কংগ্রেস জুবিলি রোডে 'থিমপার্ক' হিসেবে পার্কটি সংস্কার করে পুনর্নিমাণ করা হয়।   বর্ণনা  বিপিন পার্কে নতুন করে নির্মাণ করা হয়েছে দৃষ্টিনন্দন ঝর্ণা, বিভিন্ন স্থাপনা, ফুলের বাগান, পায়ে হাঁটা পথ, সীমানা প্রাচীর ও বসার বেঞ্চ। ব্রক্ষপুত্র নদ বিধৌত এ পার্কটির সৌন্দর্য্য উপভোগ করতে আসেন অসংখ্য দর্শনার্থী। ময়মনসিংহের ঐতিহাসিক স্থান হিসেবে বিরাজমান এই পার্কটি।   তথ্যসূত্র   বিষয়শ্রেণী:বাংলাদেশের উদ্যান
ওয়েস্টপার্ক বা পশ্চিমউদ্যান জার্মানির মিউনিখ শহরে অবস্থিত একটি বৃহৎ জন উদ্যান। স্থপতি পিটার ক্লুসকা এর নকশা প্রণয়ন করেন। ১৯৮৩ সালে এই উদ্যান নির্মাণ সমাপ্ত হয়। একই বছরে এখানে আন্তর্জাতিক উদ্যান প্রদর্শনী ৮৩ অনুষ্ঠিত হয়। এতে ১৭০ জন অবদানকারী অংশ নেয়। পার্কের আয়তন  (১৭৮ একর)। এটি পূর্ব-পশ্চিমে ২.৬ কিমি বিস্তৃত। গারিমসার (Garmischer Straße) সড়ক উদ্যানটিকে পূর্ব ও পশ্চিম অংশে বিভক্ত করেছে।   দর্শনীয় স্থান ও আকর্ষণ  থাম্ব|থাই সালা  ওয়েস্টপার্ক মিউনিখ শহরের দক্ষিণপশ্চিমে উল্লেখযোগ্য পরিমাণে সবুজ এলাকা সৃষ্টি করেছে। এর আশেপাশে প্রায় ১,৮০,০০০ বাসিন্দা বসবাস করে। এদের মধ্যে ৭০,০০০ জনের আবাসস্থল উদ্যানের এক কিলোমিটারের মধ্যে। পার্কের উন্মুক্ত ক্ষেত্র খেলাধুলা, জগিং, সাইকেল চালনার জন্য ব্যবহৃত হয়।   গোলাপের বাগান  উদ্যানের অভ্যন্তরে অবস্থিত গোলাপের বাগানে প্রায় ২০,০০০-এর অধিক গোলাপ ও ৫০০ ভিন্ন ভিন্ন প্রজাতির গোলাপ রয়েছে। এছাড়াও এখানে দুইটি জনপ্রিয় বিয়ার বাগান রয়েছে।   হ্রদ  গ্রীষ্মকালে চলচ্চিত্র, সঙ্গীত ও নাটক প্রদর্শনের জন্য পশ্চিমের হ্রদ সংলগ্ন উন্মুক্ত স্থান রয়েছে।   এশীয় বাগান  এশীয় বাগান নামে পরিচিত এখানে চারটি ভিন্ন ভিন্ন উদ্যান রয়েছে। চিনা বাগানের পুকুরের পাশের হাটার পথ চারটি ঋতু ও জীবনের চারটি অংশের ভেতর দিয়ে যায়। মিউনিখের ভগ্নী শহর সাপোরো এখানকার জাপানি বাগানটি উপহার হিসেবে দিয়েছিল। এতে হেইআন যুগের উপাদানের মিশ্রণ রয়েছে। ২০০ দক্ষ কারিগরের তৈরি একটি নেপালি প্যাগোডা এখানে পাঠানো হয়েছিল। পার্কের থাই-সালাতে জার্মানির প্রথম বৌদ্ধমূর্তি‌ অবস্থিত।   মোলসি  উদ্যানের পূর্ব অংশে কৃত্রিম হ্রদ মোলসি অবস্থিত। এটি নৌকাপ্রেমীদের আকর্ষণের স্থান।   গ্যালারি    পরিদৃশ্য    সাহিত্য   ল্যান্ডেসহাপ্টস্টাড মিউনিখ  ডয়চে গেসেলস্কাফট ফার গারটেনকানস্ট আন্ড ল্যান্ডস্কাফটস্কালটার   তথ্যসূত্র    বহিঃসংযোগ    ল্যান্ডেসহাপ্টস্টাড মিউনিখ: Grüne Oasen – ওয়েস্টপার্ক   বিষয়শ্রেণী:পৌর সার্বজনিক উদ্যান বিষয়শ্রেণী:জার্মানির উদ্যান বিষয়শ্রেণী:মিউনিখের উদ্যান ও উন্মুক্ত স্থান বিষয়শ্রেণী:জার্মানির বিশ্ব মেলার স্থান
যুক্তপ্রদেশ ছিল ব্রিটিশ ভারতের এবং পরবর্তীকালে স্বাধীনোত্তর ভারত অধিরাজ্যের একটি প্রদেশ। ইতিহাস ১৯৩৭ সালের ১ এপ্রিল ব্রিটিশ ভারতের যুক্তপ্রদেশকে বিভাজি করে যুক্তপ্রদেশ গঠিত হয়। অধুনা ভারতীয় প্রজাতন্ত্রের উত্তরপ্রদেশ ও উত্তরাখণ্ড রাজ্য নিয়ে এই প্রদেশ গঠিত হয়েছিল।Provinces of British India  ১৯৪৭ সালে ভারত স্বাধীন হওয়ার পর দেশীয় রাজ্য রামপুর, কাশী ও তেহরি-গাড়ওয়াল যুক্তপ্রদেশের সঙ্গে যুক্ত হয়। ১৯৫০ সালের ২৫ জানুয়ারি যুক্তপ্রদেশের নাম বদলে উত্তরপ্রদেশ রাখা হয়। ২০০০ সালে উত্তরপ্রদেশ ভেঙে উত্তরাঞ্চল (অধুনা উত্তরাখণ্ড) রাজ্য সৃষ্টি হয়।  আরও দেখুন ব্রিটিশ ভারতের প্রেসিডেন্সি ও প্রদেশ তথ্যসূত্র  বিষয়শ্রেণী:ব্রিটিশ ভারতের প্রদেশ বিষয়শ্রেণী:উত্তরপ্রদেশে ব্রিটিশ প্রশাসন বিষয়শ্রেণী:ঐতিহাসিক ভারতীয় অঞ্চল বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত বিষয়শ্রেণী:১৯৫০-এ ভারতে বিলুপ্ত
বিশ্ব মল্ল () (মৃত্যু: ১৫৬০) ১৫৪৭ থেকে ১৫৬০ সাল পর্যন্ত নেপালের ভক্তপুরের একজন মল্ল রাজবংশের রাজা ছিলেন। অন্যান্য মল্ল শাসকদের থেকে ভিন্ন, এই রাজা ভক্তপুরের দরবার চত্বরে নির্মাণ উন্নয়নে বিশেষভাবে সক্রিয় ছিলেন এমন প্রমাণ আজ খুব কমই পাওয়া যায়।    তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১৫৬০-এ মৃত্যু বিষয়শ্রেণী:১৬শ শতাব্দী নেপালি ব্যক্তি বিষয়শ্রেণী:ভক্তপুরের মল্ল শাসক
সাদা রঙের পৃথিবী ২০২৪ সালের একটি বাংলা ভাষার ভারতীয় অপরাধধর্মী থ্রিলার চলচ্চিত্র। এটি পরিচালনা করেছেন রাজর্ষি দে। প্রধান চরিত্রে অভিনয় করেছেন শ্রাবন্তী চট্টোপাধ্যায়, সৌরসেনী মৈত্র, অরিন্দম শীল ও রিচা শর্মা। এটি ২০২৪ সালের ২৩শে ফেব্রুয়ারি ভারতের প্রেক্ষাগৃহে মুক্তি পায়। চলচ্চিত্রে নারী পাচারের ঘটনাকে চিত্রায়ণ করা হয়েছে।   অভিনয় শিল্পী   শ্রাবন্তী চট্টোপাধ্যায় - শিবানী বা ভবানী  সৌরসেনী মৈত্র - ওলোক্কি   অরিন্দম শীল - করুণানন্দ   দেবলীনা কুমার - সুমতি   অনন্যা বন্দ্যোপাধ্যায় -  এবি আভা সেন   রিচা শর্মা -  আরএস আইপিএস আগরওয়াল  তথ্যসূত্র    বহিঃসংযোগ      বিষয়শ্রেণী:২০২৪-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:রাজর্ষি দে পরিচালিত চলচ্চিত্র বিষয়শ্রেণী:ভারতে মানব পাচার সম্পর্কিত চলচ্চিত্র
বাগদাদ ঢাকা কার্পেট ফ্যাক্টরি বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।   অবস্থান  এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার ফিরোজ শাহ্ কলোনীর উত্তর কাট্টালী এলাকায় অবস্থিত।   ইতিহাস  এই শিণ্প প্রতিষ্ঠানটি ১৯৭৯ সালে স্থাপিত হয় এবং সে বছরই এটিকে জাতীয়করণ করা হয়।   অবকাঠামো  এই বৃহদায়তন শিল্প-কমপ্লেক্সটি ১০ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।   উৎপাদন ক্ষমতা  এই মিলে রয়েছে ১০ স্পিন ফ্রেম লুম এবং গড়ে এর মাসিক উৎপাদন ক্ষমতা ১১০ মেট্রিক টন ইয়ার্ন।   উৎপাদিত পণ্য   কার্পেট।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   বাগদাদ ঢাকা কার্পেট ফ্যাক্টরি - বাংলাদেশ পাটকল করপোরেশন'এর তথ্য বাতায়নে।  বিষয়শ্রেণী:১৯৭৯-এ প্রতিষ্ঠিত বিষয়শ্রেণী:বাংলাদেশের পাটকল
ডিলন সেনান ডি সিলভা (; জন্ম: ১৮ এপ্রিল ২০০২; ডিলন ডি সিলভা নামে সুপরিচিত) হলেন একজন ইংরেজ-শ্রীলঙ্কান পেশাদার ফুটবল খেলোয়াড়। তিনি বর্তমানে ইংরেজ ক্লাব কুইন্স পার্ক রেঞ্জার্স এবং শ্রীলঙ্কা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৩–১৪ মৌসুমে, ইংরেজ ফুটবল ক্লাব টটেনহ্যাম হটস্পারের যুব পর্যায়ের হয়ে খেলার মাধ্যমে ডি সিলভা ফুটবল জগতে প্রবেশ করেছেন এবং পরবর্তীকালে বার্কিং এবং কুইন্স পার্ক রেঞ্জার্সের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২০–২১ মৌসুমে, ইংরেজ ক্লাব কুইন্স পার্ক রেঞ্জার্সের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।  ২০২১ সালে, ডি সিলভা শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন ডিলন সেনান ডি সিলভা ২০০২ সালের ১৮ই এপ্রিল তারিখে ইংল্যান্ডের লন্ডনের ক্যামডেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ৫ই জুন তারিখে, মাত্র ১৯ বছর, ১ মাস ও ১৮ দিন বয়সে, উভয় পায়ে ফুটবল খেলায় পারদর্শী ডি সিলভা লেবাননের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৫১তম মিনিটে মধ্যমাঠের খেলোয়াড় মুহাম্মদু ফসলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি লেবানন ২–৩ গোলের ব্যবধানে জয়লাভ করেছিল।  পরিসংখ্যান আন্তর্জাতিক   দল  সাল  ম্যাচ  গোল শ্রীলঙ্কা  ২০২১  ২  ০ সর্বমোট  ২  ০  তথ্যসূত্র  বহিঃসংযোগ               বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড় বিষয়শ্রেণী:শ্রীলঙ্কান ফুটবলার বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:শ্রীলঙ্কার আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:টর্কি ইউনাইটেড ফুটবল ক্লাবের খেলোয়াড় বিষয়শ্রেণী:জাতীয় লিগের (ইংরেজ ফুটবল) খেলোয়াড় বিষয়শ্রেণী:উইল্ডস্টোন ফুটবল ক্লাবের খেলোয়াড় বিষয়শ্রেণী:সাটন ইউনাইটেড ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ পুরুষ ফুটবলার
স্ক্রিন অ্যাক্টরস গিল্ড পুরস্কার (সেরা অভিনেতা - নাট্য ধারাবাহিক) হল স্ক্রিন অ্যাক্টরস গিল্ড প্রদত্ত নাট্যধর্মী ধারাবাহিকে প্রধান অভিনেতা হিসেবে সেরা পারদর্শীতা দেখানোর জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। ক্যাথি বেকার এই বিভাগে প্রথম পুরস্কার বিজয়ী, তিনি পিকেট ফেন্সেস (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। জুলিঅ্যানা মার্গুলেস ইআর (১৯৯৭, ১৯৯৮) ও দ্য গুড ওয়াইফ (২০০৯, ২০১০) টিভি ধারাবাহিকে অভিনয় করে এই বিভাগে সর্বাধিক চারবার পুরস্কার অর্জন করেছেন। সাম্প্রতিক বিজয়ী জেনিফার অ্যানিস্টন দ্য মর্নিং শো (২০১৯) টিভি ধারাবাহিকে অভিনয়ের জন্য এই পুরস্কার লাভ করেন।  পরিসংখ্যান  পরিসংখ্যান অভিনেত্রী / টিভি ধারাবাহিক সংখ্যা সর্বাধিকবার পুরস্কার বিজয়ী অভিনেত্রী জুলিঅ্যানা মার্গুলেস ৯ সর্বাধিকবার মনোনয়ন প্রাপ্ত অভিনেতা জুলিঅ্যানা মার্গুলেস ৯ পুরস্কার জয় না করে সর্বাধিকবার মনোনয়ন প্রাপ্ত অভিনেতা কিরা সেজউইক ৭ সর্বাধিকবার পুরস্কার বিজয়ী টিভি ধারাবাহিক দ্য সোপরানোস ৩ সর্বাধিকবার মনোনয়ন প্রাপ্ত টিভি ধারাবাহিক দ্য সোপরানোস ১২  আরও দেখুন  নাট্যধর্মী ধারাবাহিকে শ্রেষ্ঠ অভিনেত্রী বিভাগে প্রাইমটাইম এমি পুরস্কার  গোল্ডেন গ্লোব পুরস্কার (সেরা অভিনেত্রী - নাট্যধর্মী টেলিভিশন ধারাবাহিক)  তথ্যসূত্র  বহিঃসংযোগ  দাপ্তরিক ওয়েবসাইট  বিষয়শ্রেণী:স্ক্রিন অ্যাক্টরস গিল্ড পুরস্কার বিষয়শ্রেণী:সেরা অভিনেত্রী বিভাগে টেলিভিশন পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
থাম্ব|চাঁদনি চকের দিল্লী সরকার প্রবর্তিত পরোটা গলির নির্দেশক বোর্ড গলি পরোটা ওয়ালী বা পরোটাওয়ালা গলি (, আক্ষরিক অর্থে "পরোটাযুক্ত গলি") হল ভারতের দিল্লির চাঁদনি চক এলাকার একটি সরু রাস্তা, এটি ভারতীয় পরোটা বিক্রির দোকানগুলির জন্য বিখ্যাত।   অবস্থান  পরোটাওয়ালা গলি দিল্লির চাঁদনি চকে অবস্থিত। নটরাজ ক্যাফের বিপরীতে পরোটা গলির শুরু হয়। ঐতিহ্যগতভাবে দোকানগুলির খদ্দেররা আশেপাশের এলাকায় বসবাসকারী জৈন ধর্মালম্বী।   ইতিহাস  থাম্ব|পরোটাওয়ালা গলিতে অবস্থিত একটি পরোটার দোকান যেটি ১৬৫০ সালে মুঘল সম্রাট শাহজাহানের শাসনামলে প্রতিষ্ঠিত হয়েছিল এবং তার কন্যা জাহানারা বেগম গলির নকশা করেছিলেন। পূর্বে এই গলিটি শুধুমাত্র রূপোর জিনিসপত্রের দোকানের জন্য পরিচিত ছিল, ১৮৭০-এর দশকে রূপার দোকানগুলি চলে যাওয়া শুরু হওয়ার পরও অনেক শাড়ি ও গহনার দোকান এখনো রয়ে গেছে।  ১৯৬০-এর দশকের শেষের দিকে ২০টি পরোটার দোকানের মধ্যে (সবগুলো একই মহাপরিবারের অন্তর্গত)'Gali Parathe Wali' continues its glorious tradition http://www.merinews.com/catFull.jsp?articleID=15764391 তিনটি অবশিষ্ট রয়েছে: পন্ডিত কানহাইয়ালাল দুর্গাপ্রসাদ দীক্ষিত (স্থাপিত ১৮৭৫), পন্ডিত দয়ানন্দ শিবচরণ (স্থাপিত ১৮৮২)। পন্ডিত বাবুরাম দেবীদয়াল পরোটাওয়ালে (১৮৮৬ সালে প্রতিষ্ঠিত)। ১৯১১ সাল নাগাদ, ছোট দারিবা বা দারিবা কালান নামে পরিচিত এই এলাকাটি পরোটাওয়ালা গলি নাম পায়। স্বাধীনতার ঠিক পরের বছরগুলিতে জওহরলাল নেহেরু, ইন্দিরা গান্ধী এবং বিজয়লক্ষ্মী পণ্ডিত এই গলিতে তাদের খাবার হিসেবে পরোটা নিতে আসতেন। ১৯৮০-এর দশকের শেষের দিকে বিক্রেতাদের মধ্যে অনেকেই দোকান বন্ধ করে চলে যান, যদিও আজ রাস্তাটি পুনরুজ্জীবনের প্রমাণ হিসেবে কিছু দোকান একই পরিবারের ষষ্ঠ প্রজন্মের দ্বারা পরিচালিত হচ্ছে। ১৯৮৪ সালের দাঙ্গায় অগ্নিকান্ডে গলির সকল দোকান ভস্মীভূত হয়।  এলাকাটিতে থাকতেন বলিউড অভিনেতা অক্ষয় কুমার। ভারতীয় বিমান বাহিনীর ফ্লাইট লেফটেন্যান্ট তপন কাপুর যিনি ২৫ জুন ২০১৩ সালে উত্তরাখণ্ডে একটি উদ্ধার অভিযানে শহীদ হন তিনিও ছিলেন পরোটাওয়ালা গলির বাসিন্দা।   খাদ্য ও পানীয়  দোকানগুলির রান্না করা খাবারে পিঁয়াজ বা রসুন থাকে না। কাজু, বাদাম, মটরশুঁটি, মিক্স পরোটা, রাবড়ি, খোয়া ফুলকপি, গোভি পরোটা, পরত পরোটা ইত্যাদির মতো বিভিন্ন প্রকারের পরোটা এখানে পাওয়া যায়।http://www.chillibreeze.com/articles/ACulinaryCruise.asp . A culinary cruise down Chandni Chowk পরোটা সবসময় মিষ্টি তেঁতুলের চাটনি, পুদিনা চাটনি, মিশ্র সবজির আচার, পনির এবং আলু তরকারি, আলু এবং মেথির তরকারি এবং মিষ্টি কুমড়ার একটি ভাজা ম্যাশ দিয়ে পরিবেশন করা হয়।  মিষ্টি লস্যি, প্রায়ই মাটির ভাঁড়ে পরিবেশন করা এই জায়গার একটি বিশেষত্ব।   তথ্যসূত্র    বহিঃসংযোগ   পরোটাওয়ালা গলি ভ্রমণ   পরোটাওয়ালা গলির ইতিহাস  বিষয়শ্রেণী:দিল্লির রাস্তা বিষয়শ্রেণী:দিল্লির সংস্কৃতি বিষয়শ্রেণী:ভারতের রেস্তোরাঁ পাড়া ও রাস্তা বিষয়শ্রেণী:দিল্লির দর্শনীয় স্থান
আমিরুল ইসলাম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় শামশেরগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016List of sitting members of West Bengal Legislative Assembly (MLAs)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
ক্যালিফোর্নিয়া বিশ্ববিদ্যালয়, সান্তা বারবারা একটি পাবলিক বিশ্ববিদ্যালয়। এটি ১০২২ একর জমির উপর অবস্থিত। এই বিশ্ববিদ্যালয়টি ৮৭টি উপস্নাতক ও ৫৫টি স্নাতক ডিগ্রি প্রদান করে।   ইতিহাস    ক্যাম্পাস    র‍্যাংকিং    গঠন   কলেজ অব ক্রিয়েটিভ স্টাডিজ  কলেজ অব ইঞ্জিনিয়ারিং  কলেজ অব লেটারস অ্যান্ড সায়েন্স  ব্রেন স্কুল অব এনভায়রনমেন্টাল সায়েন্স অ্যান্ড ম্যানেজমেন্ট   বিখ্যাত শিক্ষার্থী   ক্যারল গ্রেইডার‌, চিকিৎসাবিজ্ঞানে নোবেল পুরস্কার ২০০৯, ল্যাস্কার অ্যাওয়ার্ড (২০০৬), লুইজা গ্রোস হরউইটস পুরস্কার (২০০৭)   বিখ্যাত শিক্ষক   ওয়াল্টার কোন, রসায়নে নোবেল পুরস্কার ১৯৯৮, অলিভার ই বাকলি কনডেন্সড ম্যাটার প্রাইজ (১৯৬১), ন্যাশনাল মেডেল অব সায়েন্স (১৯৮৮)  ডেভিড জোনাথন গ্রস, পদার্থবিজ্ঞানে নোবেল পুরস্কার ২০০৪, ডির‍্যাক মেডেল (১৯৮৮), হার্ভে প্রাইজ (২০০০)  অ্যালান হিগার, রসায়নে নোবেল পুরস্কার ২০০০, অলিভার ই বাকলি কনডেন্সড ম্যাটার প্রাইজ (১৯৮৩)  মাইকেল ফ্রিডম্যান, ফিল্ডস পদক ১৯৮৬, ন্যাশনাল মেডেল অব সায়েন্স ১৯৮৭  হার্বার্ট ক্রোয়েমার, পদার্থবিজ্ঞানে নোবেল পুরস্কার ২০০০, আইইই মেডেল অব অনার ২০০২, জে জে এবার্স অ্যাওয়ার্ড (১৯৭৩)   তথ্যসূত্র   বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ বিষয়শ্রেণী:১৯০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯১-এ প্রতিষ্ঠিত বিশ্ববিদ্যালয় ও কলেজ
হোমসডেল কার্ল নিটস্কে (; জন্ম: ১৪ এপ্রিল, ১৯০৫ - মৃত্যু: ২৯ সেপ্টেম্বর, ১৯৮২) দক্ষিণ অস্ট্রেলিয়ার অ্যাডিলেড এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩১ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেন ‘জ্যাক’, ‘স্লিং’ বা ‘স্লিঙ্গার’ ডাকনামে পরিচিত জ্যাক নিটস্কে। দলে তিনি মূলতঃ বামহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৯২৯-৩০ মৌসুম থেকে ১৯৩৪-৩৫ মৌসুম পর্যন্ত জ্যাক নিটস্কে’র প্রথম-শ্রেণীর খেলোয়াড়ী জীবন চলমান ছিল। আক্রমণাত্মক ঢংয়ে বামহাতে ব্যাটিংয়ে অভ্যস্ত ছিলেন তিনি। বেশ কয়েক বছর অস্ট্রেলিয়ার দূর্বলতম দল হিসেবে পরিচিত সাউথ অস্ট্রেলিয়ার পক্ষে যথেষ্ট সংখ্যায় রান তুলেছিলেন। তবে জাতীয় দলে অন্তর্ভূক্তির প্রশ্নে নিজের স্বর্ণালী বছরগুলোয় সেরা ব্যাটসম্যানদের সঙ্গে লড়াইয়ে অবতীর্ণ হতে হয়েছিল।  ১৯৩২-৩৩ মৌসুমে সাউথ অস্ট্রেলিয়ার সদস্যরূপে ডগলাস জারদিনের নেতৃত্বাধীন এমসিসি দলের বিপক্ষে দুইটি খেলায় অংশ নেন। ৬৭, ২৮, ৩৮ ও ৮৭ রান তুলে ইংরেজদের কাছে বিশ্বাসের পাত্রে পরিণত হন যে টেস্ট খেলাগুলোয় তিনি আরো সফলতম হবেন।  উপর্যুপরী চার মৌসুমে নিউ সাউথ ওয়েলসের বিপক্ষে সেঞ্চুরি করেছেন। তন্মধ্যে, শেষ মৌসুমে শুরু থেকে শেষ পর্যন্ত ব্যাটিং করেন। ১৯৩৩-৩৪ মৌসুমে দলের ২৪৬ রানের মধ্যে তার অবদান ছিল ১৩০ রান। ১৯৩৪-৩৫ মৌসুমে অ্যাডিলেডে কুইন্সল্যান্ডের বিপক্ষে ভি. ওয়াই. রিচার্ডসন, লোনারগান ও সি. এল. ব্যাডককের পর প্রথম চারজন ব্যাটসম্যানের একজন হিসেবে তিনি সেঞ্চুরি করেন।  আন্তর্জাতিক ক্রিকেট থেকে প্রত্যাখ্যাত হলেও ঘরোয়া প্রথম-শ্রেণীর ক্রিকেটে তার পরিসংখ্যান দূর্দান্ত ছিল। সবগুলো প্রথম-শ্রেণীর খেলায় অংশ নিয়ে ৪২.০৩ গড়ে নয় সেঞ্চুরি সহযোগে ৩,৩২০ রান তুলেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাক নিটস্কে। ২৭ নভেম্বর, ১৯৩১ তারিখে ব্রিসবেনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ ডিসেম্বর, ১৯৩১ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।  নিটস্কে মাত্র দুই টেস্টে অংশগ্রহণের সুযোগ লাভ করেছিলেন। ১৯৩১ সালে ব্রিসবেন ও সিডনিতে সফরকারী দক্ষিণ আফ্রিকা দলের বিপক্ষে খেলেন। তবে, দূর্ভাগ্যবশতঃ একই সময়ে নিজের সেরা দিনগুলোয় ডন ব্র্যাডম্যান, বিল পন্সফোর্ড, বিল উডফুল, আর্চি জ্যাকসন, স্ট্যান ম্যাককাবে ও অ্যালান কিপাক্সের দলে অন্তর্ভূক্তিতে তাকে আর জাতীয় দলে খেলার সুযোগ দেয়নি। প্রথম টেস্টে মোটে ৬ রান ও দ্বিতীয় টেস্টে ৪৭ রান সংগ্রহ করতে পেরেছিলেন তিনি।   অবসর  ই. ডব্লিউ. সোয়ানটন মন্তব্য করেন যে, তিনি বামহাতি যুদ্ধংদেহী চিত্তের অধিকারী ও নতজানুহীন খেলোয়াড় ছিলেন।Melford, p. 208. ক্রিকেট খেলা থেকে অবসর গ্রহণের পর ঘোড়দৌড়ের উপযোগী ঘোড়া উৎপাদনের সাথে সম্পৃক্ত ছিলেন। ঘোড়া উৎপাদনে বেশ সফলতার পরিচয় দিয়েছেন জ্যাক নিটস্কে। ১৯৭৩ সালে ডায়ানা পার্থ কাপে বিজয়ী হয়।  ২৯ সেপ্টেম্বর, ১৯৮২ তারিখে ৭৭ বছর বয়সে দক্ষিণ অস্ট্রেলিয়ার উত্তর অ্যাডিলেড এলাকায় জ্যাক নিটস্কে’র দেহাবসান ঘটে।   তথ্যসূত্র    বহিঃসংযোগ        আরও পড়ুন   Melford, M. (1984) Daily Telegraph Cricket Year Book 84, Daily Telegraph: London. .   বিষয়শ্রেণী:১৯০৫-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অ্যাডিলেড থেকে আগত ক্রিকেটার বিষয়শ্রেণী:জার্মান বংশোদ্ভূত অস্ট্রেলীয় ব্যক্তি বিষয়শ্রেণী:দক্ষিণ অস্ট্রেলিয়ার ক্রিকেটার
}} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}  },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}  },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}},  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}},  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }} },  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}},  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}},  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}},  {  ) }} | label-size =10 | label-color=#554433 | label-pos=top | label-offset-x=0 | label-offset-y=0 }}
জাবান সাহাবী "Kürt sahabeler". Archived from the original on 8 December 2015.Şafak, Yeni (2012-07-25). "Araplar ve Kürtler-1". Yeni Şafak (in Turkish). Retrieved 2020-12-13.HAZAL, Kadri (2014-01-27). "Kürtler ve İslamiyet (1) - Kadri HAZAL". Risale Haber (in Turkish). Retrieved 2020-12-13. () বা জাবান আবু মাইমুন (Arabic: جابان أبو ميمون) বা জাবান আল কুর্দি (Arabic: جابان الکوردي) ছিলেন মুহাম্মদ এর একজন সাহাবী।  হিজরতের ১৮ বছর পর তিনি তার স্বদেশ কুর্দিস্তান ফিরে আসেন এবং ইসলাম প্রচারে নিয়োজিত হন।  হাদিসশাস্ত্রের পণ্ডিত ইবনে হাজার আসকালানি তার Finding the truth in Judging the Companions গ্রন্থে জাবান সাহাবীর বর্ণনাকৃত ১০ টি হাদিস উল্লেখ করেছেন।  তার পুত্র আবু বাসির একজন তাবিইন ছিলেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:অনারব সাহাবা বিষয়শ্রেণী:হাদিস বর্ণনাকারী সাহাবা